Sseɛdi yerwa tadsa di Fadma nniqal ixelɛen, taggara-a la-t-id-sskad kan, yagi tebzeg yakk. Yuɣal yers, yeddem-i tt-id deg ɛudiw, yerr-i tt-id zdat-s ɣef lɣem, yeskcem-it yak daxl ubernnus yelsa netta s yiman-is, almi d ssedher kan ala taqerrut-is si lexnaq, qrib cerken ula d aqelmun. Yendeh i welɣem. Sakin, ageffur la yekkat simmal, Fadma tufa iman-is tedduri, teḥma, am win akken daxel n wexxam, tuɣal ue d wjiɛ ara. Imi-s la yettnal tamart n sseɛdi, allen-is tteferriǧent di lehwa.